EkBass/fiwiki-20250220-pages-articles huggingface dataset:
Pinnan alla

Pinnan alla () on yhdysvaltalainen seikkailuelokuva, joka valmistui vuonna 2005. Elokuvan ohjasi John Stockwell. == Juoni == Bahamalla asuvat Jared Cole (Walker) ja Samantha "Sam" Nicholson (Alba) tekevät ylimääräisiä töitä rahoittaakseen intohimonsa – sukeltamisen. Jaredin veli Bryce (Caan) ja tämän tyttöystävä Amanda (Scott) tulevat vierailulle, ja nelikko löytää sattumalta laivan hylyn sukellusretkellä. Laivan hylyn huhutaan sisältävän arvokasta lastia. He uskovat toiveidensa täyttyneen ja päättävät lähteä tutkimaan hylkyä. Tutkiessaan hylkyä he sattumalta törmäävät pudonneen lentokoneen jäännöksiin, mistä löytyy valtavat määrät kokaiinia. Kun paikallinen huumeparoni saa kuulla kätkönsä löytyneen, vaikeudet alkavat. == Näyttelijät == == Arvioita == Turun Sanomien Tapani Maskulan mielestä Pinnan alla on taas yksi meriaarteen etsintäfilmi, joita on tehty satakunta vuotta ”vain siksi, että kimmoisa ihmisvartalo näyttää märkänä vähissä vaatteissa säädyllisesti seksikkäältä”. Hänestä käsikirjoituksessa on epäloogisuuksia ja epäuskottavuuksia, ja kaikkiaan elokuva maistuu ”tympeältä vaikka siihen yrittäisi suhtautua huolettomana matkailumainoksena”. == Lähteet == == Aiheesta muualla == *Elokuvan viralliset kotisivut Luokka:Vuoden 2005 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Metro-Goldwyn-Mayerin elokuvat
Haulitauti

Haulitauti (Stigmina carpophila) on hedelmäpuiden tarttuva sienitauti. Se leviää itiöiden avulla roiskeveden tai sateen mukana. Tauti vaikuttaa erityisesti kirsikka- ja luumupuihin. Sieni turmelee lehden solukkoa pyöreinä laikkuina. Solukko värjäytyy punaiseksi, kuivuu ja varisee. Lehtiin syntyy pyöreitä reikiä. Hedelmissä on tummanruskeita, sisäänuponneita laikkuja. Itiöt talvehtivat varsiin saastuttamissaan kuoliolaikuissa. Taudin seurauksena puun yhteyttäminen heikkenee ja sato alenee. == Lähteet == == Aiheesta muualla == * Shot hole (myös kuvia) Luokka:Kasvitaudit
Hapaks legomenon

Hapaks legomenon (, ”vain kerran sanottu”, monikossa hapaks legomena) () on sana, joka tunnetaan kirjallisista lähteistä ainoastaan kerran, joko kyseisessä kielessä, yhden kirjailijan teoksissa tai yhdessä tekstissä. Kahdesti tunnettua sanaa kutsutaan nimellä dis legomenon, kolmesti tunnettua nimellä tris legomenon ja neljästi tunnettua nimellä tetrakis legomenon. Tämän jälkeen erityistä nimitystä käytetään harvemmin. Termi on ollut suosittu erityisesti raamatuntutkijoiden keskuudessa. Eksegetiikassa termillä tarkoitetaan sitä, että sana esiintyy vain kerran koko Raamatussa tai kapeammin vain kerran Uudessa testamentissa. Jos jotkut sanat esiintyvät jonkun kirjailijan tuotannossa vain kerran, sitä pidetään usein osoituksena hänen sanavarastonsa laajuudesta, mitä voidaan käyttää apuna pääteltäessä kirjoituksen aitoutta. == Esimerkkejä == * autogyos () ’aura’, Hesiodos * flother ’lumihiutale’, englanninkielisessä käsikirjoituksessa vuodelta 1275 * gofer, materiaali josta Nooan arkki on rakennettu, 1. Mooseksen kirja * gvina ’juusto’, Jobin kirja 10:10 * honorificabilitudinitatibus, William Shakespeare * nortelrye ’koulutus’, Geoffrey Chaucer == Lähteet == Luokka:Eksegetiikka Luokka:Kirjallisuustiede
Route de la Baie James

Route de la Baie James Paikka Km Km Lisätiedot päätepiste 620 ● yksityistie alkaa liittymä 617 ● Radissoniin 5 km liittymä 600 ● Chisasibiin 90 km liittymä 589 ● Radissonin lentokenttä liittymä 544 ● Route Transtaïga liittymä 518 ● Wemindjiin 96 km hätäpuhelin 504 ● hätäpuhelin 444 ● silta 411 ● Opinaca-joki silta 395 ● Eastmain-joki Relais 381 381 ● huoltoasema, kahvio liittymä 351 ● Eastmainiin 103 km hätäpuhelin 301 ● liittymä 275 ● Route du North silta 257 ● Rupert-joki hätäpuhelin 247 ● liittymä 237 ● Waskaganishiin 102 km silta 232 ● Broadback-joki hätäpuhelin 201 ● hätäpuhelin 135 ● rekisteritoimisto 6 ● Matagami 0 ● tien alkukohta Route de la Baie James () on maantie Québecin länsiosissa Kanadassa. Tie kulkee Kanadan kilven lähes asumattomien erämaiden poikki Jamesinlahden itärannan suuntaisena. Yleiselle liikenteelle avatun tieosuuden pituus on 620 kilometriä, ja se on jatke Québec route 109 -maantielle. Tie alkaa Matagamista ja päättyy Radissoniin. Tie on koko matkaltaan päällystetty, hyvin hoidettu ja se on avoinna liikenteelle koko vuoden ajan. Vuodesta 2002 lähtien tietä ei ole enää määritelty yhdeksi provinssin valtateistä. Jamesinlahdelle johtava tie on tärkeä yhteyslenkki alueen matkailulle. Tieltä haarautuvat sekä Route Transtaïga että Route du Nord. Tien varrella ei ole asutuskeskuksia, lukuun ottamatta huoltoasemaa, joka sijaitsee 381 kilometrin päässä Matagamista. Huoltoasema sekä sen yhteydessä sijaitseva kahvila ja yömajoitus ovat avoinna matkailijoille 24 tuntia vuorokaudessa joka päivä. Koska tie kulkee eristyksissä olevien asumattomien seutujen halki, on Matagamin pohjoispuolella rekisteritoimisto, jossa tienkäyttäjien on ilmoittauduttava. Toimisto on aina auki, ja se toimii myös tienvarren matkailuneuvontana. Turvallisuussyistä tien varrella on kuusi hätäpuhelinta, joilla saa yhteyden rekisteritoimistoon. Luokka:Kanadan tiet Luokka:Québecin liikenne
Ruusunmarja

Ruusunmarja (myös ruusunkiulukka) on ruusun epähedelmä. Sen väri vaihtelee yleensä oranssista punaiseen, mutta voi olla joillain lajeilla tummempikin. Joidenkin ruusulajien, etenkin koiranruusun (Rosa canina), kiulukoita on käytetty C-vitamiinin lähteenä. Usein ruusunmarjoista tehdään teetä. Niistä voidaan puristaa myös öljyä tai valmistaa erilaisia elintarvikkeita, kuten hilloa, hyytelöä tai marmeladia. Ruusunmarjakeitto on erityisesti Ruotsissa suosittu ruokalaji. == Ruusunmarjan terveysedut == Ruusunmarjassa on runsaasti C-vitamiinia, jopa 1 700–2 000 mg 100 grammassa kuivattua tuotettaCoffeetea.about.com . Lisäksi se sisältää A- ja E-vitamiineja sekä antioksidantteja. Ruusunmarjaa on myös käytetty ehkäisemään virtsatien tulehdusta ja hoitokeinona päänsärkyyn ja pahoinvointiin. Ruusunmarjaöljyä käytetään usein ulkoisesti parantamaan ihoa. Ruusunmarjaa käytetään myös nivelvaivojen hoitoon.Nivelrikon hoitokeinot, Hyvä terveys == Ruusunmarja historiassa == Toisen maailmansodan aikana brittiläiset koululapset määrättiin keräämään ruusunmarjoja, joista sitten valmistettiin runsaasti C-vitamiinia sisältävää siirappia, joka korvasi tuontihedelmät appelsiinit. Saksalaiset olivat tuolloin Atlantin taistelun aikana saartaneet Britannian. == Lähteet == * Christensen R., Bartels E. M., Bliddal H.: Efficacy of glucosamine hydrochloride or specialized rosehip powder in osteoarthritis patients: an indirect comparison meta-analysis. Poster presentation at the World Congress on Osteoarthritis (OARSI), Montreal, 10–13 September 2009. * Vlad S. C., LaValley M. P., McAlindon T. E. et al. Glucosamine for pain in osteoarthritis. Why do trial results differ? Arth Rheum 2007; 56: 2267–2277. * Christensen R., Bartels E. M., Altman R. D. et al. Does the hip powder of Rosa canina (rosehip) reduce pain in osteoarthritis patients? – a meta-analysis of randomized controlled trials. Osteoarthritis Cartilage 2008; 16: 965–972. === Viitteet === == Aiheesta muualla == * Pirjo Mattila, Tessa Alanko, Juha-Matti Pihlava ym.: Ruusunmarjojen ravintosisältö ja bioaktiiviset yhdisteet, MET72, 25 sivua, Maa- ja elintarviketalouden tutkimuskeskus, 2005, (Verkkojulkaisu) Pdf-versio * Ruusunmarjan ravintosisältö , Fineli * Kuivatun ruusunmarjan ravintosisältö , Fineli Luokka:Marjat Luokka:Hedelmätyypit Luokka:Yrtit Luokka:Seulonnan keskeiset artikkelit Luokka:Ruusut
Tres Hombres

Tres Hombres on ZZ Top -yhtyeen kolmas albumi. Se äänitettiin Memphisissä ja julkaistiin heinäkuussa 1973. Levy-yhtiö oli London Records ja tuottaja Bill Ham. Tres Hombres pääsi ilmestyessään Yhdysvaltain top 10 -listalle, ja kappale ”La Grange” pääsi singlelistoilla 41. sijalle. Albumi pääsi vuonna 2003 498. sijalle Rolling Stonen kaikkien aikojen 500 parhaan albumin listalla. Levystä julkaistiin vuonna 2006 uusi versio, jolla oli myös kolme liveversiota bonuskappaleina. Albumista tehtiin 1980-luvulla CD-miksaus, joka syrjäytti vuoden 1973 alkuperäismiksauksen yli kahdeksikymmeneksi vuodeksi. Vuonna 2006 julkaistu uusi versio oli ensimmäinen CD-versio, jossa kappaleet olivat alkuperäismiksauksessaan. Tres Hombres valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. == Yleistä kappaleista == Albumin aloittaa ”Waitin’ for the Bus”, joka edustaa yhtyeelle tyypillistä blues rockia. Kappale on liitetty yhteen seuraavan kappaleen, hidastempoisemman ”Jesus Just Left Chicagon” kanssa. Näistä kummastakin muodostui tärkeä osa yhtyeen konsertti-ohjelmistoa. Kuten alkuperäisellä albumilla, myös konserteissa kappaleet on soitettu peräkkäin.Tres Hombresin vuoden 2006 CD-painoksen kansilehtinen.. == Kappaleet == A-puoli # # # # # B-puoli # * # # # # ===Vuoden 2006 painoksen bonuskappaleet=== # * # # == Singlet == == Kokoonpano == * Billy Gibbons – laulu, kitara * Dusty Hill – basso, laulu * Frank Beard – rummut ==Lähteet== Luokka:Vuoden 1973 albumit Luokka:ZZ Topin albumit
La Grande Rivièren lentoasema

La Grande Rivièren lentoasema sijaitsee noin 30 kilometrin päässä Radissonin kaupungista Québecissä, Kanadassa, Route de la Baie James -maantien varrella. Se palvelee pääasiassa vesivoimayhtiö Hydro-Québecin työntekijäkuljetuksia sekä Radissonin asukkaita, ja sieltä on lentoyhteydet Québecin suurimpiin kaupunkeihin. Kenttä on nimetty läheisen La Grande -joen mukaan. Lentoasemalla on yksi asfalttipintainen kiitotie, jonka pituus on 1 981 metriä. Alueella on myös kaksi muuta saman nimistä, joen mukaan nimettyä lentoasemaa: La Grande-3 sekä La Grande-4. == Lähteet == Luokka:Québecin lentoasemat
Nils Ferlin

Nils Johan Einar Ferlin (11. joulukuuta 1898 Karlstad – 21. lokakuuta 1961 Tukholma) oli suosittu ruotsalainen runoilija. Hänen runojaan on sävelletty lauluiksi, ja niitä ovat levyttäneet muun muassa Hootenanny Singers ja Thorstein Bergman. Suomeksi Ferlinin runoja on Aappo I. Piipon suomennoksina laulanut levylle Pauli Virta. Runoja sävyttää paitsi huumori, myös kirpeä pessimismi. Ferlin on runoissaan aina vähäosaisen puolella ja pilkkaa poroporvarillisuutta. Ferlin asui pitkään Tukholmassa Norrmalmin kaupunginosassa alueella, jota tuolloin kutsuttiin nimellä Klara. Tukholman keskustassa on Ferlinin patsas. Ferlin julkaisi esikoiskokoelmansa En döddansares visor 1930 ollessaan sekalaisissa töissä, muun muassa merimiehenä. Hän oli julkaissut myös kupletteja. Hänen tuotantoaan on verrattu C. M. Bellmanin ja Lasse Lucidorin lyriikkaan, muun muassa niiden laulullisuuden vuoksi. Monia onkin sävelletty. Ferlinin muistoksi on perustettu Ferlinpriset, jonka myöntää ruotsinkieliselle runoudelle Nils Ferlin -seura. Palkinnon ovat saaneet muun muassa Bo Carpelan 1981, Solveig von Schoultz 1988, Ralf Parland 1989, Eeva Kilpi 2007. Lisäksi seura myöntää Trubadurpriset-nimistä palkintoa, jonka on saanut muun muassa Barbara Helsingius 1994. Nils Ferlin.jpg|Nils Ferlinin patsas Tukholmassa (Karl Göte Bejemark). K G Bejemark Nils Ferlin Stora Torget Filipstad 03.JPG|Nils Ferlinin patsas Filipstadissa (Karl Göte Bejemark). ==Teokset== *En döddansares visor, 1930 *Barfotabarn, 1933 *Goggles, 1938 *Med måga kulörta lyktor, 1944 *Kejsarens papegoja, 1951 *Från mitt ekorrhjul, 1957 *En gammal cylinderhatt, 1962 (postuumi) *Dikter, 1964 (postuumi) *Bröder under vindar sju, 1982 (postuumi) ===Suomennetut teokset=== * Surkimuksen lauluja (En döddansares visor), suom. Leo Saukkoriipi, julkaisija Tornio: L. Saukkoriipi 1990 * Lauluja elämälle, suom. Aappo I. Piippo, Tukholma, Finn-kirja 1980 ISBN 91-7428-025-2 == Lähteet == ==Aiheesta muualla== * Luettelo Nils Ferlinin suomennetuista runoista antologioissa, Lahden kaupunginkirjaston runotietokanta. Luokka:Ruotsalaiset runoilijat Luokka:Vuonna 1898 syntyneet Luokka:Vuonna 1961 kuolleet
Saku

Saku tarkoittaa seuraavia: * Saku, miehen etunimi * Saku, oik. Sakari Paasiniemi, suomalainen rockmuusikko * Saku, virolainen olutmerkki * Saku, kunta Pohjois-Virossa lähellä Tallinnaa * Saku, Sakun kunnan keskustaajama * Saku Suurhall, urheiluareena Tallinnassa * Saku, kaupunki Japanissa * Saku, Dominikus (s. 1960), indonesialainen katolinen piispa * Saku, sähköinen tietotekniikkalehti * Sakut, lintusuku
Antti Kuosmanen

Antti Juhana Kuosmanen (s. 4. helmikuuta 1950 Juva) on suomalainen diplomaatti. Hän on toimi Suomen pysyvänä edustajana Taloudellisen yhteistyön ja kehityksen järjestössä OECD:ssä ja YK:n kasvatus- tiede- ja kulttuurijärjestössä Unescossa Pariisissa vuosina 2009-2013. Vuonna 2015 hän johti kuuden kuukauden ajan Suomen suurlähetystöä Singaporessa. Hän oli vuosina 2013–2015 Suomen korkean virkamiestason edustaja ASEMissa (Asia-Europe Meeting). Koulutukseltaan hän on filosofian kandidaatti. Aikaisemmalla virkaurallaan ulkoasiainministeriössä Antti Kuosmanen on ollut Suomen suurlähettiläs Pekingissä, Kiinan kansantasavallassa sekä Mongoliassa (2005–2009), kauppapoliittisen osaston päällikkö (2002–2005), EU-sihteeristön apulaispäällikkö (1995–1996) sekä Länsi-Euroopan integraatiotoimiston päällikkö (1993–1994). Hän tuli ulkoasiainhallinnon palvelukseen vuonna 1976 ja palveli Suomen pysyvässä edustustossa Genevessä (1980–1984) ja EU- edustustossa Brysselissä (1988–1993). Antti Kuosmanen toimi EU:n ministerineuvoston pääsihteeristössä osastopäällikkönä vuosina 1996–2002. Hän on julkaissut teoksen "Finland's Journey to the European Union" (EIPA 2001) sekä lukuisia artikkeleita eri kirjoissa ja muissa julkaisuissa. Antti Kuosmanen on naimisissa vuodesta 1975 Satu Kuosmasen, o.s. Eerikäinen, kanssa. Heillä on kaksi tytärtä. Hän siirtyi eläkkeelle 1.3.2018. Luokka:Suomen suurlähettiläät Luokka:Suomalaiset EU-virkamiehet Luokka:Vuonna 1950 syntyneet Luokka:Elävät henkilöt
Banská Štiavnica

Banská Štiavnica (, ) on kaupunki Slovakian keskiosissa. Vuoden 2006 lopussa siellä oli 10 662 asukasta.Slovakian tilastokeskus. Luettu 2.11.2007. Kaupunki on hyvin säilynyt keskiaikainen kaupunki ja Unescon maailmanperintökohde. Vuoden 2001 väestönlaskennan mukaan asukkaista 93,9 % oli slovakkeja ja 2,0 % romaneja. Tšekkien osuus oli 0,6 % ja unkarilaisten 0,4 %. Uskonnoltaan 65,0 % ihmisistä ilmoitti olevansa katolisia ja 7,6 % protestantteja; 18,9 % ei ilmoittanut mitään uskontoa. Slovakian tilastokeskus. Luettu 2.11.2007. Banská Štiavnica sijaitsee luonnollisten muurien ympäröimänä muinaisen tulivuoren romahtaneessa kalderassa. Sen historia liittyy läheisen rikkaan hopeamalmiesiintymän hyödyntämiseen. Alueella on ollut asutusta jo neoliittisilta ajoilta asti. Keltit perustivat ensimmäisen kaivoskylän 300-luvulla eaa. Keskiajalla kaupunki oli Unkarin merkittävin kullan ja hopean tuottaja. Turkkilaiset yrittivät valloittaa sen useita kertoja, ja siksi kaupunkia linnoitettiin voimakkaasti 1500-luvulla. Kaivosteollisuus kehittyi alueella innovatiivisesti. Ruutia käytettiin siellä vuonna 1627 ensimmäistä kertaa Euroopassa malmin louhintaan. Vuonna 1782 kaupunki oli Unkarin kolmanneksi suurin. Varsinaisessa kaupungissa oli 23 000 asukasta, ja ympäristö mukaan lukien asukkaita oli yhteensä 40 000\. Kaivostoiminnan ehtyminen kuihdutti kaupunkia seuraavien vuosisatojen aikana. == Lähteet == == Aiheesta muualla == Luokka:Slovakian kaupungit Luokka:Unescon maailmanperintökohteet Slovakiassa Luokka:Banská Bystrican alue
Nagasakin prefektuuri

Nagasakin prefektuuri () on yksi Japanin prefektuureista. Prefektuuri sijaitsee Kyūshūn saarella ja sen pääkaupunki on Nagasaki. == Maantiede == Nagasaki sijaitsee Japanin lounaisosassa ja on Japanin läntisin prefektuuri. Rantaviivaa prefektuurilla on 4 175 km, eli enemmän kuin millään muulla prefektuurilla. Rannikkoprefektuurina siihen kuuluu myös joukko saaria — yhteensä noin 588 — esimerkiksi Iki (139 km²) ja Tsushima (709 km²). Saarista 505 on asumattomia, kuten Hashima. Nagasakin manneralueesta suoraan lännessä sijaitseviin Gotōsaariin kuuluu 140 saarta. Nagasakin ainoa naapuriprefektuuri on Saga idässä ja se on muilta suunnilta Itä-Kiinan meren ympäröimä. Alue on vuoristoista. === Ilmasto === Vuoden keskilämpötila on 16,6 °C, ja prefektuuri on yksi Japanin sateisimmista. == Aluejako == Nagasakin prefektuuri jakautuu 13 kaupunkiin ja kahdeksaan muuhun kuntaan, jotka ovat kaikki maaseutukaupunkeja. Kunnat kuuluvat neljään piirikuntaan, joilla ei ole hallinnollista merkitystä. ;Kaupungit * Gotō * Hirado * Iki * Isahaya * Matsuura * Minami-Shimabara * Nagasaki (pääkaupunki) * Ōmura * Saikai * Sasebo * Shimabara * Tsushima * Unzen ;Kunnat piirikunnittain Piirikunta Kunta Higashi-Sonogi Hasami · Higashi-Sonogi · Kawatana Kita-Matsuura Ojika · Saza Minami-Matsuura Shin-Kamigotō Nishi-Sonogi Nagayo · Togitsu == Historia == Nagasakin prefektuuri sisältää vanhat Hizenin, Tsushiman ja Ikin provinssit. Nagasakin prefektuuri on historiallisesti tärkeä linkki ulkomaihin. Japanin sulkeutumisen kaudella prefektuurin pääkaupunki Nagasaki oli maan ainoa kaupunki, josta yhteys ulkomaailmaan oli sallittu. Sen kautta kulkikin Japaniin huomattava määrä länsimaisia keksintöjä, kuten kamera, kahvi ja silmälasit. === Nagasakin pommitus === Nagasaki on Hiroshiman ohella toinen Japanin kaupungeista, jonne Yhdysvallat pudotti ydinpommin toisen maailmansodan lopulla. Nagasakin pommitus tapahtui 9. elokuuta 1945. Yhdysvaltojen ensisijainen kohde oli Kokuran kaupunki, mutta pommituslennolla sattuneiden ongelmien vuoksi lentomatkaa jouduttiin lyhentämään ja pommi päätettiin pudottaa Nagasakiin. Kaupunkiin pudotettu, Fat Maniksi nimetty ydinpommi painoi 4 545 kg ja sen teho oli noin 22 kilotonnia. Pommi surmasi välittömästi 35 000–70 000 ihmistä ja vammautti 41 000\. Nykyisen näkemyksen mukaan Nagasakissa kuoli 87 000 ihmistä. == Liikenne == Nagasakin prefektuurin lentoliikenne kulkee Nagasakin lentoaseman kautta ja laivaliikennettä palvelee Nagasakin satama. == Muuta == Nagasakissa asuu enemmän kristittyjä kuin millään muulla Japanin alueella. Vuonna 2002 68 617 asukasta, eli 4,52 % prefektuurin väestöstä oli katolilaisia. == Lähteet == == Aiheesta muualla == * Nagasakin prefektuurin sivut *
Office of Film and Literature Classification

Office of Film and Literature Classification (OFLC) voi tarkoittaa ainakin kahta eri maassa toimivaa järjestöä: * Office of Film and Literature Classification Australiassa * Office of Film and Literature Classification Uudessa-Seelannissa.
Chemin de fer Arnaud

Chemin de fer Arnaud , myös Arnaud Railway, on kanadalainen rautatieyhtiö, jonka toimialue on Québecin provinssi. Yhtiö on perustettu 1965, ja sen omistaa Wabush Mining Company. Yhtiö hoitaa tavaraliikennettä Sept-Îlesin kaupungin pohjoispuolitse kulkevalla radalla. Yhtiön ainoa rataosuus alkaa Point Noiren malmisatamasta ja yhtyy Quebec North Shore and Labrador Railwayhin Arnaud Junctionissa Sept-Îlesin pohjoispuolella. Wabushin kaivosten luona QNS&L;:n yhdysliikenteestä vastaa sisaryhtiö Wabush Lake Railway. Yhdysliikennesopimuksen turvin ONS&L; kuljettaa Wabush Mining Companyn junat Wabushin ja Arnaud Juctionin välillä. Luokka:Kanadalaiset rautatieyhtiöt Luokka:Sept-Îles
Kruununpuisto (Imatra)

thumb|200px|Näkymä puistoalueelle. Kruununpuisto Imatralla on vuonna 1842 perustettu Suomen vanhin luonnonsuojelualue. Puisto sijaitsee Imatrankosken ympärillä.Kruununpuisto . GoSaimaa. Viitattu 16.7.2014. Luonnonsuojelualue perustettiin Venäjän keisari Nikolai I:n käskystä. Alue sai osakseen venäläisten suosiota jo vuonna 1772, jolloin keisarinna Katariina Suuri vieraili Imatralla. Kruununpuisto jakautuu neljään osaan: Koski-, Pato-, Muinaisuoman- ja Valtionhotellin puistoon. Alueella on kosken lisäksi muitakin nähtävyyksiä, kuten useita erilaisia muistomerkkejä. Puistoon rakennettiin vuonna 2014 noin kilometrin pituinen kaupunkipuro, joka jäljittelee luonnollisia olosuhteita. Vuonna 2018 siinä on runsaasti mm. taimenia.Tässäkö ratkaisu vuosikymmenten lohiongelmaan? Keskelle kaupunkia rakennettu tekopuro kuhisee taimenia: "Olemme tosi yllättyneitä" Yle, 2018 Alueella toimii Imatran kesäteatteri, joka 2010-luvulla käytti nimeä Kruununpuiston kesäteatteri. == Kruununpuiston nähtävyyksiä == * Imatran Valtionhotelli * Imatran Impi -veistos * Hiidenkirnut * Imatran vesivoimalaitos == Lähteet == Luokka:Imatran puistot Luokka:Etelä-Karjalan luonnonsuojelualueet
Reykjavik (Kanada)

Reykjavik on Alonsan kuntaan kuuluva kylä Manitobajärven rannalla Manitoban provinssissa Kanadassa. Luokka:Manitoban kylät
Meadow Portage

Meadow Portage on kylä Manitoban provinssissa Kanadassa. Kylä sijaitsee Manitoba- ja Winnipegosisjärviä erottavalla kapealla maakannaksella. Se alkoi kehittyä maatalouden, eritoten karjankasvatuksen myötä, ja vuodesta 1970 sillä on ollut oma valtuusto ja pormestari. Kylän asukasluku on noin 80 henkeä. Aiemmin Meadow Portagen väkilukuun laskettiin lisäksi Spence Laken kylän asukasluku. Kylässä on 34 taloutta sekä noin 70 kesäasuntoa. Kylä sijaitsee paikassa, jossa veneet on ennen vedetty järviä erottavan maakannaksen ylitse. ==Lähteet== *Government of Manitoba Community Profiles: Meadow Portage, Manitoba (PDF) Luokka:Manitoban kylät
Bloc Québécois

Bloc Québécois on kanadalainen, 15. kesäkuuta 1991 perustettu separatistinen puolue, joka pyrkii edistämään Québecin itsenäistymistä Kanadasta. Se on hyvin läheisissä yhteyksissa Parti Québécois'n kanssa. Vaikka puolue virallisesti ilmoitti olevansa sosiaalidemokraattinen puolue, ei sillä ole Québecin itsenäistymisen edistämisen lisäksi mitään yhtenäistä ideologiaa. Puolueen luonteen vuoksi sillä on ehdokkaita vain Québecissä, ja on näin Kanadan alahuoneen ainoa puolue, joka toimii vain yhdessä provinssissa. Siksi puolue on alahuoneen puolueista ainoa, joka ei periaatteessakaan pysty muodostamaan enemmistöhallitusta, sillä alahuoneen 308 paikasta Québecillä on vain 75. Vuoden 2011 vaaleissa puolueen tulos romahti ja sen paikkamäärä 49:stä neljään. ==Puoluejohtajat== * Lucien Bouchard (25. heinäkuuta 1990-15\. tammikuuta 1996) * Gilles Duceppe (16. tammikuuta 1996-16\. helmikuuta 1996, väliaikainen) * Michel Gauthier (17. helmikuuta 1996-14\. maaliskuuta 1997) * Gilles Duceppe (15. maaliskuuta 1997-) ==Vaalitulokset== Vaalivuosi Ehdokkaiden määrä Voitetut paikat Äänimäärä % (Kanada) % (Québec) 1993 75 54 1 835 784 13,52 % 49 % 1997 75 44 1 385 821 10,67 % 38 % 2000 75 38 1 377 820 10,72 % 40 % 2004 75 54 1 672 874 12,40 % 49 % 2006 75 51 1 552 043 10,48 % 42,1 % 2008 75 50 1 379 628 9,97 % 38,1 % 2011 75 4 889 788 6,04 % 23,4 % ==Aiheesta muualla== *Puolueen kotisivut Luokka:Kanadan puolueet Luokka:Kansallisten vähemmistöjen puolueet
Greatest Kiss

Greatest Kiss on yhdysvaltalaisen rockmusiikkia esittävän Kiss-yhtyeen kokoelma-albumi vuodelta 1997. Albumin ovat tuottaneet Eddie Kramer ja Kiss. Yhdysvalloissa albumi julkaistiin 8. huhtikuuta 1997, Euroopassa 11. marraskuuta 1996, Australiassa 29. marraskuuta 1996 ja Japanissa 9. joulukuuta 1996. Billboardin listalla albumi sijoittui parhaimmillaan listasijalle 77 vuonna 1997. Albumista on painettu neljä eri versiota, jotka eroavat toisistaan joissain määrin. Albumin Yhdysvalloissa julkaistu painos sisältää kappaleita ainoastaan yhtyeen vuosina 1974-1980 julkaistuilta studioalbumeilta, jonka lisäksi painos sisältää vuonna 1996 nauhoitetun liveversion kappaleesta "Shout It Out Loud". Albumin muilla painoksilla on mukana yhtyeen vuoden 1992 Revenge-albumin kappale "God Gave Rock 'N' Roll to You II" sekä kolme muuta kappaletta enemmän kuin Yhdysvaltain painoksessa. == Kappalelistat == Eurooppalainen, meksikolainen ja australialainen versio: #Detroit Rock City #Black Diamond #Hard Luck Woman #Sure Know Something #Deuce #Goin' Blind #Shock Me #Do You Love Me #She #I Was Made for Loving You #Shout It out Loud (Live '96) #God of Thunder #Calling Dr. Love #Beth #Strutter #Rock And Roll All Nite #Cold Gin #Plaster Caster #God Gave Rock And Roll to You II Japanilainen versio: #Detroit Rock City #Black Diamond #Hard Luck Woman #Sure Know Something #Love Gun #Deuce #Goin' Blind #Shock Me #Do You Love Me #She #I Was Made for Loving You #Shout It out Loud (Live '96) #God of Thunder #Calling Dr. Love #Beth #Strutter #Rock And Roll All Night #C'Mon And Love Me #Rock Bottom #God Gave Rock And Roll to You II Meksikolainen versio*: #Detroit Rock City #Black Diamond #Hard Luck Woman #Sure Know Something #Love Gun #Deuce #Goin' Blind #2,000 Man #Do You Love Me #She #I Was Made for Loving You #Shout It out Loud (Live '96) #God of Thunder #Calling Dr. Love #Beth #Strutter #Rock And Roll All Night #I Want You #Plaster Caster #God Gave Rock And Roll to You II Yhdysvaltalainen versio: #Detroit Rock City #Hard Luck Woman #Sure Know Something #Deuce #Do You Love Me #I Was Made for Lovin' You #Calling Dr. Love #Christeen Sixteen #Beth #Strutter #Cold Gin #Plaster Caster #Rock & Roll All Nite #Flaming Youth #Two Sides of the Coin #Shout It out Loud == Lähteet == == Aiheesta muualla == * Luokka:Vuoden 1997 kokoelma-albumit Luokka:Kissin kokoelma-albumit
Anthony de Mello

Anthony de Mello, S.J. (4. syyskuuta 1931 – 2. kesäkuuta 1987) oli intialainen jesuiittapappi ja psykoterapeutti, joka tuli tunnetuksi hengellisyyttä käsittelevistä kirjoistaan. Hän ohjasi uransa aikana useita retriittejä ja hengellisiä kursseja, ja hänet tunnettiin taitavana puhujana. Hänen opetuksensa ammensivat eri uskontojen hengellisistä harjoituksista sekä meditaatioperinteistä. De Mello syntyi Mumbaissa Intiassa vuonna 1931, jonne hänen perheensä oli muuttanut Goalta. Hän kävi jesuittojen koulua ja haaveili itsekin liittyvänsä sääntökuntaan. De Mello matkusti opiskelemaan teologiaa Espanjaan ja psykologiaa ja terapiaa Yhdysvaltoihin. Vuonna 1965 hänestä tuli jesuiittaveljestön täysivaltainen jäsen. Vuonna 1972 hän perusti Intiaan rukouskeskuksen Sadhana-instituutti. Hän matkusteli useissa maissa, enimmäkseen Espanjassa ja Yhdysvalloissa opettamassa. Hän kuoli äkillisesti sydänkohtaukseen Yhdysvalloissa vuonna 1987. De Mellon teoksista otetaan edelleen uusia painoksia, ja hänen opetuksistaan on koottu lisää teoksia hänen kuolemansa jälkeen. Vuonna 1988 joitain hänen mielipiteistään tuomittiin uskonopin kongregaatiossa. Kardinaali Ratzinger, joka myöhemmin sai nimen Paavi Benedictus XVI, kirjoitti: ”Mutta jo eräissä kohdissa hänen varhaisissa kirjoituksissaan, sekä myöhemmissä töissä vielä vahvemmin, on huomattavissa kasvavaa etäisyyttä kristillisen uskon olennaiseen sisältöön... Tällä tiedoksiannolla, tarkoituksenaan suojella kristillisen totuuden hyveitä, tämä kongregaatio julistaa, että yllä mainittu asenne on yhteensopimaton katolisen uskon kanssa ja voi aiheuttaa vakavaa harmia.” http://www.ewtn.com/library/CURIA/CDFDEMEL.HTM == Bibliografia == === Suomennetut teokset === * * * * * * * * * === Suomentamattomat teokset === *Wake Up! Spirituality for Today: 90 minutes of talks given before a live audience. *The Heart Of The Enlightened, 1987. ISBN 0-385-24672-2 *Taking Flight, 1988. ISBN 0-385-41371-8 *Contact with God, 1991. ISBN 0-8294-0726-X *The Way to Love, 1992. ISBN 978-0-385-24939-3 *More One Minute Nonsense, 1993. ISBN 0-8294-0749-9 *Rooted in God, 1997. *Awakening, 2003. ISBN 978-0-385-50995-4 *A Way to God for Today, 2007. *The Prayer of the Frog Vol. 1 & Vol. 2. - Englantilaisessa painoksessa nimillä Taking Flight ja The Heart of the Enlightened. == Lähteet == == Aiheesta muualla == * De Mello Spirituality Center * Notification Concerning the Writings of Fr. Anthony de Mello, SJ * "Wake Up! Spirituality for Today (Pray)" part 1/4, YouTube Luokka:Henkiset opettajat Luokka:Intialaiset kirjailijat Luokka:Intialaiset papit Luokka:Jesuiitat Luokka:Psykoterapeutit Luokka:Vuonna 1931 syntyneet Luokka:Vuonna 1987 kuolleet
Betoniporsas

Betoniporsas on liikenne-esteenä käytettävä betonista valettu kulkueste. Niitä on tavallisesti kaupunkien kävelykaduilla ja pysäköintialueilla. Suomessa betoniporsaat ovat tavallisesti pitkänomaisia möhkäleitä, joissa on punaisia ja keltaisia raitoja. Kaupunkikuvan kaunistamiseksi on tehty myös muun muassa sian ja kilpikonnan muotoisia betoniporsaita. Sian muotoisia on suunnitellut esimerkiksi Pekka Jylhä, Espoon betoniporsaiden suunnittelija. == Erilaisia betoniporsaita == Tiedosto:Betoniporsaita 20170512.jpg|alt=|Betonisia liikenne-esteitä. Tiedosto:Concrete barrier 20180625.jpg|alt=|Betoniporsas. Tiedosto:BarreiraNewJersey.JPG|Betonin värisiä betoniporsaita. Tiedosto:Betoniporsas.jpg|Sian muotoinen betoniporsas. File:Concrete pig Oulainen 2.jpg|Betoniporsas Oulaisissa. == Lähteet == == Aiheesta muualla == Luokka:Katukalusteet Luokka:Betoni
Kugluktuk

Kugluktuk (inuvialuktuniksi (inuinnaqtunin murteella) Qurluktuk, ’liikkuvien vesien paikka’, , 1. tammikuuta 1996 saakka Coppermine) on kylä Nunavutin territorion pohjoisosassa Kanadassa. Kylä sijaitsee Coronationinlahden rannalla Victoriansaaren lounaispuolella. Se on Nunavutin territorion läntisin kylä ja sijaitsee lähellä Luoteisterritorioiden rajaa. Vuoden 2006 väestönlaskennan mukaan kylässä asui 1 302 asukasta, joten se oli territorion yhdeksänneksi suurin asutuskeskus. Kylässä on nykyisin kaikki taloudet kattava langaton internet-yhteys. Alueelle ei johda lainkaan tietä, ja ainoa liikenneyhteys muualle territorioon on lentokone. Kylän lähellä sijaitsee Kugluktukin lentoasema. Alueen perinteinen kieli on inuinnaqtun, jota kirjoitetaan latinalaisin aakkosin erotuksena inuktitutin kielen aakkosista. Inuktitutin kielen aakkosia käytetään lähinnä vain Nunavutin territorion hallintoyhteyksissä. Kugluktuk sijaitsee Pohjoisen jäämeren rannalla, ja maisemaa hallitsevat kivikkoiset ja paljaat Kanadan kilven kalliot. Alueella vallitsee lähes kuiva arktinen ilmasto, johon liittyvät erittäin kylmät talvet. Kesän keskilämpötila jää niin alhaiseksi, ettei puita kasva. Lumisadetta esiintyy myös keskikesällä. == Lähteet == == Aiheesta muualla == Luokka:Nunavutin kylät ja kaupungit Luokka:Nunavutin kunnat
Coppermine

Coppermine voi tarkoittaa: * Kugluktukin kaupungin entinen nimi. * Coppermine, joki Kanadassa. * Coppermine, kuvagalleriasovellus. * Intel Pentium III Coppermine, suorittimen koodinimi.
Kruununpuisto (kirja)

Kruununpuisto on Laila Hirvisaaren kirjoittaman Imatra-romaanisarjan ensimmäinen osa. Se julkaistiin vuonna 2005 Otavan kustantamana. Kirjan tapahtumat sijoittuva 1900-luvun alkuun. Imatran Valtionhotelli on valmistunut hiljattain ja Imatralla vierailee runsaasti venäläisiä aatelisia sekä muita turisteja. Aivan toisenlaisessa maailmassa elävät Tornatorin tehdastyöläiset. Kaikki kuitenkin samalla tavalla ihastelevat Imatrankoskea ja sen voimaa, ja Vuoksella kalastavat niin ulkomailta tulleet herrat kuin paikalliset asukkaatkin. Kirjan aloittamat tapahtumat saivat jatkoa syyskuussa 2006 ilmestyneessä Imatra-sarjan toisessa osassa Myrskyn edellä. Kruununpuisto- ja Myrskyn edellä -romaaneihin perustuvan Kruununpuisto-nimisen näytelmän kantaesitys oli Teatteri Imatran kesäteatterissa 27. kesäkuuta 2007. Näytelmän dramatisoi Helena Anttonen, ja sen ohjasi Petteri Sallinen. Rooleissa olivat muun muassa Anu Hälvä (Julia Sorokina), Marjukka Halttunen (Lyyli Rampala, Kitty Brissac), Pekka Autiovuori (Boris Benois) ja Tarja Markus (Olga Kusevitski, sisäkkö Natalia). ==Kirjan tapahtumapaikkoja ja henkilöitä== Tornatorin tehtaan johtaja Eugen Wolff on karkotettu maasta, koska hän oli johtamassa suomalaisten lähetystöä, joka vastusti venäläistämistoimia. Hänen poissa ollessaan tehtaasta vastaa apulaisjohtaja Olsson. Tornatorin tehdastyöläiset asuvat perheineen Ritikanrannassa. Tilaa ei ole runsaasti, mutta asuinkasarmi on uusi ja viihtyisä. Tornatorin puutarhurina toimii Nikolai Kuzmin. Hän on venäläissyntyinen, eikä hänen anoppinsa, Ruokolahdella asuva Lyyli Rampala, ole koskaan hyväksynyt että tytär nai ryssän. Nikolailla ja Elviira Kuzminalla on 15-vuotias tytär Anna Kristiina. Nikolain äiti, leskirouva Jekaterina Kuzmina, asuu Vuoksen rannalla suuressa keltaisessa talossa. Hänen naapurinaan on Abraham Hölttä, Varpasaaren kalastusmajan soutaja ja vartija. Inkerinmaalla Tammikartanossa eletään aivan toisenlaista elämää. Kreivi Konstantin Benois ja hänen vaimonsa kreivitär Darja Benois suunnittelevat matkaa Imatralle. Matkan todelliset syyt pidetään useimmilta salassa. Kreivittären seuraneidiksi on palkattu helsinkiläinen Julia Sorokina, jonka täti Sofia on ollut Tammikartanossa töissä jo parina kesänä. Lähellä Tammikartanoa sijaitsee Osminon kartano, jossa asuvat Konstantin Benoisin yli 90-vuotiaat sedät Boris ja Leonid Benois sekä Leonidin vaimo Jevgenia. Kreivittären matka Imatralle kulkee Pietarin kautta. Siellä nuori Julia kohtaa suuriruhtinaita sekä itsensä Venäjän keisari Nikolai II:n. Keskustelun aiheeksi nousee useissa tilanteissa Suomen asema, varsinkin kun Helsingistä kantautuvat uutiset kenraalikuvernööri Nikolai Bobrikovin murhasta. Isänmaallinen Julia uskaltautuu puolustamaan Suomea välillä hyvinkin kiivain sanoin. ==Lähteet== Luokka:Laila Hirvisaaren teokset Luokka:Vuoden 2005 kirjat Luokka:Historialliset romaanit
Cramo

Cramo Oyj (vuoteen 2006 Rakentajain Konevuokraamo Oyj) on vuonna 1953 perustettu suomalainen, rakennuskoneiden ja -laitteiden vuokraamiseen keskittynyt yritys. Marraskuussa 2019 hollantilainen Boels ilmoitti ostavansa Cramon. ==Historia== Yrityksen perustivat 1953 rakennusmestarien yhdistykset ja niitä lähellä oleva vakuutusyhtiö Louhi. Yrityksen alkuvaiheessa oli myrskyä, sillä petosten vuoksi sen johtajia jouduttiin erottamaan. Kun Louhi päätyi Pohjolan omistukseen, myös Rakentajain Konevuokraamo joutui sen hoiviin. 1990-luvulla alaa hallitseva RK ja sen kilpailija A-Rakennusmies (nyk. Ramirent) tekivät useita yrityksiä hintasopimuksiin, jotka eivät kuitenkaan pitäneet. Yritys on perinteisesti toiminut erityisesti Suomessa. Vuodesta 2000 lähtien liiketoiminta on kasvanut yritysostojen myötä myös ulkomaille, aluksi Venäjän, Viron ja Puolan suuntaan. Vuoden 2006 alussa ruotsalainen Cramo liitettiin Rakentajain Konevuokraamon tytäryhtiöksi. Tämä nosti yrityksen liikevaihdon viisinkertaiseksi yli 400 miljoonaan euroon. Samalla henkilöstömäärä konsernissa kasvoi vajaasta 600:sta yli 1600 henkilöön. Samalla yhtiön toiminta laajeni Ruotsin, Norjan, Tanskan, Alankomaiden, Latvian ja Liettuan vuokrausmarkkinoille. Rakentajain Konevuokraamo muutti nimekseen Cramo Oyj 24. marraskuuta 2006, kun ylimääräinen yhtiökokous 20. marraskuuta oli hyväksynyt yhtiön hallituksen esityksen. Vuonna 2012 Parmaco osti Cramon siirtokelpoisten tilojen valmistusliiketoiminnan ja asiakasohjautuvien siirtokelpoisten tilojen vuokrausliiketoiminnan. Cramon hallitus hyväksyi helmikuussa 2019 suunnitelman konsernin siirtokelpoiset tilat -liiketoiminnan erittäymisestä uuteen Adapteo- yhtiöön, joka listattaisiin Tukholman pörssiin. Jakautumisessa Cramolle jäisi puolestaan konsernin kone- ja laitevuokrausliiketoiminta. Jakautuminen pantiin täytäntöön 30. kesäkuuta 2019. == Liiketoiminta == Cramon vuokrauskalusto kattaa yli 150 000 rakentamisen käyttöön tarkoitettua konetta ja laitetta. Lisäksi Cramo tarjoaa enenevässä määrin niin sanottuja työmaapalveluja. Tällä tarkoitetaan, että yritys toimittaa rakennustyömaan urakoitsijalle laitteiden sijaan niitä laajempia rajattuja osaurakoita. Esimerkkejä ovat vaikka työmaan sähköistys ja suojaus säätä vastaan tai rakentamisen kuivaustyöt tai betonilattioiden hionnat. Cramo on alansa markkinajohtaja Suomessa, Ruotsissa ja Virossa. Viime vuosien yrityskauppojen myötä Cramo on kasvanut alansa viiden merkittävimmän toimijan joukkoon Euroopassa. ==Lähteet== ==Aiheesta muualla== * Cramo Suomi * Cramo Group Luokka:Entiset suomalaiset pörssiyhtiöt Luokka:Suomalaiset rakennuskonevuokraamot Luokka:Viinikkala Luokka:Rakentamisen tuotemerkit
Coronationinlahti

Coronationinlahti () on laajamerkityksinen käsite Victoriansaaren ja Nunavutin territorion mannerosan väliselle, oikeastaan salmen muodostamalle vesialueelle Kanadassa. Lahden nimesi Sir John Franklin vuonna 1821 kuningas Yrjö IV:n kruunajaisten kunniaksi. Lahti (salmi) muodostaa osan Luoteisväylän eteläisempää reittiä. Koillisessa Coronationinlahti on yhteydessä Kuningatar Maudin lahteen Deasensalmen kautta, ja luoteessa Beaufortinmereen (Pohjoiseen jäämereen) Dolphin ja Unionsalmen kautta. Lahteen laskevat vetensä Rae-, Richardson-, Coppermine- ja Treejoet. Copperminejoen suulla on pieni Kugluktukin kylä. Lahdella on yksi huomattava sivulahti, Bathurst Inlet. Alueen ympäristöä ja alkuperäiskulttuuria tutkivat vuonna 1916 Rudolph Anderson ja Diamond Jenness osana Kanadan arktista tutkimusmatkaa (Canadian Arctic Expedition). Suuri osa Kanadan pohjoisista merialueista on kartoittamatta modernien vaatimusten mukaisesti. Tätä on pidetty osasyynä kesällä 2010 tapahtuneeseen risteilyalus Clipper Adventuren karilleajoon Coronationlahdella, noin 100 kilometriä Kugluktukista itään. Coronationinlahdella sijaitsee myös Yorkin herttuan saariryhmä. ==Lähteet== ==Aiheesta muualla== *Cruising to adventure in the fabled Northwest Passage (7.10.2016) (usatoday.com) Luokka:Nunavutin maantiede
Toronton elokuvajuhlat

thumb|Tapahtumakeskus TIFF Bell Lightbox avattiin vuonna 2010. Toronton elokuvajuhlat (Toronto International Film Festival, TIFF) on Torontossa, Kanadassa vuosittain järjestettävä kansainvälinen elokuva-alan tapahtuma. Kävijämäärältään se on alansa suurin maailmassa. Toronton elokuvajuhlat aloittivat vuonna 1976 esittelemällä maailman eri elokuvajuhlien parhaita elokuvia. Tapahtuma alkaa Labor Dayn (syyskuun ensimmäinen maanantai) jälkeisenä torstaiyönä ja kestää kymmenen päivää. Noin 300-400 elokuvaa näytetään noin 23 valkokankaalla Toronton keskustan teattereissa. Vaikka juhlat ovat viime vuosina kiinnittäneet enemmän huomiota valtavirran Hollywood-elokuviin kuin aikaisemmin, on se säilyttänyt indie-juurensa. Tapahtumaa pidetään usein Oscar-kilpailun laukaisijana. == Lähteet == == Aiheesta muualla == * Virallinen sivusto Luokka:Elokuvajuhlat Elokuvajuhlat Luokka:Kanadan tapahtumat
Dressmann

Dressmann on alun perin norjalainen miesten vaatteisiin keskittynyt myymäläketju, jolla on myymälöitä Norjan lisäksi Islannissa, Ruotsissa, Suomessa, Saksassa, Tanskassa ja Itävallassa. Myymälöiden lisäksi ketjulla on internetissä toimiva verkkokauppa. Dressmann-ketjun omistaa Varner-Gruppen. Suomessa on myös Dressmann XL -myymälöitä, joiden kokovalikoima on 2XL–9XL. ==Perustaminen== Dressmann-ketjun historia ulottuu vuoteen 1962, jolloin 25-vuotias norjalainen Frank Varner päätti perustaa ainoastaan miesten vaatteita myyvän liikkeen. Perustamiseen tarvittavat rahat hän sai lainaksi äidiltään ja anopiltaan. 40 000 kruunulla hän avasi ensimmäisen myymälän Thorvald Meyersgatanille Osloon. Vuonna 1965 avattiin toinen myymälä Oslossa, ja kolmas avautui Trondheimiin. Dressmann tuli ketjun nimeksi vuonna 1967, kun Oslon Skippergatanin myymälä avautui. Ketju käytti iskulausetta ”laatua kohtuuhintaan”. Vuonna 1991 Frank Varner antoi 70 myymälästä koostuvan ketjun ohjakset pojalleen Petter Varnerille, jonka käsissä ketjun myymälöiden lukumäärä ylitti kolmensadan ja liikevaihto kahden miljardin rajan. Dressmann on saavuttanut miesten vaatteiden markkinajohtajuuden Pohjois-Euroopan markkinoilla. == Laajeneminen == Dressmann laajeni voimakkaasti muualle Eurooppaan 1990-luvun loppupuolella. Vuonna 1995 avattiin myymälä Latvian pääkaupungissa Riiassa ja koko maan myymälöiden määrä nousi kolmeen. Vuonna 1996 Dressmann avasi ensimmäisen neljästä Islannin-myymälästään Reykjavíkissa. Vuonna 1997 Dressmann osti ruotsalaisen Hägenfelt-vaateliikeketjun ja alkoi toimia Ruotsissa. Dressmann avasi ensimmäiset myymälänsä Saksassa, Hampurissa vuonna 2001. Tanskassa ketju aloitti vuonna 2003. Suomeen Dressmann rantautui vuonna 2000, kun ketjun kaksi ensimmäistä myymälää avattiin Lahteen ja Tampereelle. 2000-luvun puolivälissä Dressmann oli yksi Varner-yhtymän yhdeksästä ketjusta. Muita olivat muun muassa farkkuketju Carlings, nuorten naisten Bik Bok, aikuisten naisten Vivikas ja koko perheen Cubus. ==Lähteet== ==Aiheesta muualla== * Dressmannin suomalaiset sivut Luokka:Vaateliikkeet Luokka:Norjalaiset yritykset
Samuel de Champlain

Samuel de Champlain (noin 1580 - 25\. joulukuuta 1635) oli ranskalainen maantieteilijä, tutkimusmatkailija ja Québecin kaupungin perustaja. Hän oli myös merkittävästi mukana Pohjois-Amerikan avaamisessa ranskalaiselle kaupalle, erityisesti turkiskaupalle. Hän teki suurimman osan tutkimusmatkoistaan Québeciin, jonka kanadanranskalaisessa väestössä hänen vaikutuksensa yhä näkyy. Hänen toimintamallinsa oli tutkia Pohjois-Amerikkaa useita kuukausia tai vuosia ja palata sitten Ranskaan hakemaan rahoitusta tuleville tutkimusmatkoille. De Champlain tuli Kanadaan tutkimusmatkalle ensimmäisen kerran vuonna 1603. Vuonna 1608 hän perusti Québecin siirtokunnan, josta tuli silloisen Uuden-Ranskan pääkaupunki. Vuonna 1609 hän löysi järven, joka on myöhemmin nimetty hänen mukaansa, ja teki muita tutkimsusmatkoja nykyisen New Yorkin osavaltion alueella ottaessaan osaa taisteluun mohawkeja vastaan intiaaniliittolaistensa montagnaisien, huronien ja algonkinien kanssa. Vuonna 1610 Champlain soti jälleen mohawkeja vastaa liittolaistensa kanssa mutta oli tällä kertaa vähällä hävitä taistelun. Vuonna 1611 hän perusti Place Royal -nimisen kauppapaikan, josta kehittyi myöhemmin Montréalin suurkaupunki. Vuonna 1615 hän löysi Huronjärven ja otti osaa onondagoja vastaan suunnattuun sotaretkeen, joka kuitenkin epäonnistui susquehannockliittolaisten myöhästyttyä taistelusta. Toimiessaan Uuden-Ranskan kenraalikuvernöörinä (käskynhaltijana) vuodesta 1612 hän hankki paljon alueita brittiläisen siirtokunnan Uuden-Englannin pohjoisosista. Champlain kuoli 1635. == Lähteet == == Aiheesta muualla == * http://www.samueldechamplain.com/ Luokka:Ranskalaiset tutkimusmatkailijat Luokka:Ranskalaiset maantieteilijät Luokka:Vuonna 1574 syntyneet Luokka:Vuonna 1635 kuolleet
Berensjoki

Berensjoki () on joki Manitoban ja Ontarion provinssien raja-alueella Kanadassa. Joki alkaa Ontarion puolelta Pringlejärvestä ja virtaa Berens-, Pikangkum-, Barton-, Stout-, Sharpstone-, Moar- ja Fishingjärvien kautta Little Grand Rapidsin kylän luona sijaitsevaan Familyjärveen ja siitä edelleen Horseshoejärven kautta Winnipegjärveen. Horseshoejärven alapuolella joki haaraantuu kahdeksi erilliseksi uomaksi, Berensjoeksi ja Etomamijoeksi. Uomat yhtyvät Berens Riverin kylän itäpuolella ennen Winnipegjärveä. Luokka:Manitoban joet Luokka:Ontarion joet Luokka:Nelsonjoen vesistö
Radar Scope

Radar Scope on Nintendon kehittämä ja vuonna 1980 julkaisema shoot 'em up -peli, jonka voi nähdä Space Invadersin ja Galaxianin risteymänä. Huolimatta yleisestä uskosta, peli ei ole Nintendon ensimmäinen kolikkopeli. Aikaisempiin peleihin lukeutuvat Computer Othello (vain Japani), Sheriff (Yhdysvalloissa Exidyn julkaisemana Bandido), ja Space Firebird (Yhdysvalloissa Segan/Gremlinin julkaisemana). ==Pelaaminen== Vihollisen, Gamma Raiderin, alukset leijailevat uhkaavasti ruudun yläreunassa, ja pelaaja voi osua ammuksillaan vain alimmaiseen riviin, kun se saavuttaa "verkkoasteikon". Vihollisalukset kaartelevat alueen läpi ampuen vihreitä ammuksia, ja sitten palaavat takaisin ryhmään, kuten Galaxianissa. Kun enemmän vihollisia on tuhottu, viholliset hyökkäävät isommalla joukolla, ja joskus vahingoittuessaan alukset saattavat heittäytyä itsemurhaisesti pelaajaa kohti. ==Siirtyminen Donkey Kongiin== Peli oli Japanissa suosittu hetken aikaa, joten silloinen Amerikan Nintendon toimitusjohtaja Minoru Arakawa teki pelistä suuren tilauksen. Kun pelit saapuivat New Yorkiin, oli kulunut kuukausia pelin ympärillä olleesta kuhinasta. Yhdysvaltalaiset pelihallit eivät olleet vakuuttuneita, joten Amerikan Nintendolle jäi varastoon tuhansia myymättömiä yksiköitä. Arakawa kohtasi kaupallisen tappion, joten hän pyysi appeansa (Nintendon toimitusjohtaja Hiroshi Yamauchi) toimittamaan hänelle uuden pelin, jonka hän voisi asentaa Radar Scopen tilalle yksiköihin. Koska Yamauchi ei halunnut ottaa väkeään pois muista tehtävistä, hän nimesi kokemattoman suunnittelijan Shigeru Miyamoton muokkaamaan peliä niin, että se vetoaisi asiakkaisiin. Miyamoto suunnitteli aivan uuden pelin Donkey Kongin, joka käytti Radar Scopen laitteistoa. Noin 3000:sta alkuperäisestä kolikkopeliyksiköstä 2000:een muokattiin uusi peli. Muutetut yksiköt kuljetettiin Pohjois-Amerikkaan, jossa Donkey Kongista tuli suurmenestys. Useat pelaajat pitivät pelin äänimaailman korkeita sirkutuksia vastenmielisinä. ==Aiheesta muualla== * * *Arcade History Database Luokka:Shoot 'em up -pelit Luokka:Vuoden 1980 videopelit Luokka:Kolikkopelit Luokka:Nintendon julkaisemat videopelit
Julie Kavner

Julie Deborah Kavner (s. 7. syyskuuta 1950 Los Angeles, Kalifornia) on Emmy- palkittu yhdysvaltalainen näyttelijä ja ääninäyttelijä. Parhaiten hänet tunnetaan Marge Simpsonin ääniroolista piirrossarjassa Simpsonit. Yhdysvalloissa hän on tunnettu myös Brenda Morgensternin roolista Rhoda- sarjassa. ==Elämä== Juutalainen Kavner syntyi Los Angelesissa. Hän asui koko lapsuutensa ja nuoruutensa ajan Etelä-Kaliforniassa. Kavner kävi Beverly Hillsin High Schoolia, ja opiskeli näyttämötaidetta ja valmistui San Diegon yliopistosta vuonna 1971. Rhodan päätyttyä Kavner siirtyi elokuviin. Vuonna 1992 hän näytteli pääroolin Nora Ephronin ohjaamassa komediadraamassa This Is My Life. Lisäksi hänellä on ollut sivurooleja elokuvissa Faijallako vitsit vähissä, Hannah ja sisaret, Kolmannen korvapuusti, New York Stories, Heräämisiä, Ihan mitä vaan, Hyvästi Pariisi, Harry pala palalta ja Klik!. Simpsoneissa Kavner on ääninäytellyt alusta alkaen Marge Simpsonia ja tämän kaikkia naispuolisia sukulaisia, kuten Pattya ja Selmaa sekä Jacqueline Bouvieria. Kavner on neuvotellut sopimukseensa kohdan, jonka mukaan hänen ei tarvitse koskaan esittää hahmojensa ääniä kameran edessä, koska hänen mukaansa se tuhoaisi illuusion. == Lähteet == == Aiheesta muualla == * Julie Kavner Voice Chasersissa . Luokka:Yhdysvaltalaiset televisionäyttelijät Luokka:Simpsoneiden ääninäyttelijät Luokka:Videopelien ääninäyttelijät Luokka:Primetime Emmy -palkinnon saajat Luokka:Vuonna 1950 syntyneet Luokka:Elävät henkilöt Luokka:Amerikanjuutalaiset
Little Grand Rapids

Little Grand Rapids on kylä Manitoban provinssin itäosassa Kanadassa lähellä Ontarion rajaa, Familyjärven rannalla Berensjoen varrella, noin 280 kilometriä pohjoiskoilliseen provinssin pääkaupungista Winnipegistä. Kylään johtaa ainoastaan talvitie, ja asukkaat ovat lentokoneilla suoritettavan tarvikehuollon piirissä. Kylässä on kauppa, oma lentokenttä sekä Kanadan ratsupoliisin asema. Kylän ja sen yhteydessä sijaitsevan Little Grand Rapidsin reservaatin yhteenlaskettu asukasluku on noin 1 000 henkeäBroadband.gc.ca Community Profiles . == Lähteet == Luokka:Manitoban kylät
Yeardley Smith

Martha Maria Yeardley Smith (; s. 3. heinäkuuta 1964 Pariisi) on yhdysvaltalainen näyttelijä ja Emmy-palkittu ääninäyttelijä, joka tunnetaan parhaiten Lisa Simpsonin äänenä amerikkalaisessa piirrossarjassa Simpsonit. Smith syntyi Pariisissa, Ranskassa, ja kasvoi Washingtonissa, Yhdysvalloissa. Hän on Joseph Yeardley ”Joe” Smithin (1931–2006) tytär. The Jane Pauley Show’ssa Smith kertoi kamppailleensa bulimiaa vastaan 25 vuotta. Myös Lisa Simpson kärsi syömishäiriöstä Simpsonien 16. tuotantokauden jaksossa ”Vihollinen vuoteessani”. Smith ei pääsääntöisesti esitä Simpsoneissa mitään muita hahmoja kuin Lisaa, mutta hän teki osan Maggie-vauvan äänistä sarjan varhaisemmilla tuotantokausilla. ==Aiheesta muualla== * Voice Chasers Luokka:Yhdysvaltalaiset näyttelijät Luokka:Simpsoneiden ääninäyttelijät Luokka:Primetime Emmy -palkinnon saajat Luokka:Vuonna 1964 syntyneet Luokka:Elävät henkilöt
Garden Hill

Garden Hill (Garden Hill First Nation) on kylä Manitoban provinssin koillisosassa Kanadassa lähellä Ontarion rajaa. Kylä sijaitsee Island Lake -järven rannalla noin 600 kilometriä pohjoiskoilliseen Winnipegistä. Kylässä asuu noin 1 898 henkeä, joista suurin osa on cree-intiaanien jälkeläisiä. Kaikkiaan noin puolet Island Lake -järven alueen väestöstä asuu Garden Hillissä. Muita alueen kyliä ovat Island Lake, St. Theresa Point sekä Red Sucker Lake. Kylään ei johda maantietä, käytettävissä on ainoastaan talvitie. Huolto hoidetaan ensisijaisesti lentokonein. Alueen lentoliikennettä palvelee Island Laken lentoasema. Kylässä ei myöskään ole vesijohtojärjestelmää. == Lähteet == Luokka:Manitoban First Nations -intiaanireservaatit
Island Lake (järvi)

Island Lake on järvi koillisessa Manitobassa Kanadassa lähellä Ontarion rajaa. Järven pinta-ala on noin 1 223 neliökilometriä, ja se on provinssin kuudenneksi suurin järviAtlas of Canada — Lakes . Järven tilavuus on 21,8 km³ ja sen suurin syvyys on 59 metriä. Järvi laskee vetensä pohjoiseen Gods Lake -järveen. Järven ranta-alueilla asuu kaiken kaikkiaan noin 7 500 ihmistä, joista suurin osa on alueen alkuperäisasukkaita. Alueen suurin asutuskeskus on Garden Hill, jossa asuu 3 800 henkeä. Muita asutuskeskuksia ovat Island Lake sekä St. Theresa Point. ==Lähteet== Luokka:Manitoban järvet Luokka:Hayesin vesistö